**CYFARFOD PWYLLGOR GWEITHREDOL Y GANGEN**

**Dyddiad y cyfarfod:** Dydd Mawrth 7 Rhagfyr 2016

**COFNODION**

**Yn bresennol:**

Rhun ap Iorwerth AC, Cadeirydd

Mohammad Asghar AC

David Rowlands AC

Rhianon Passmore AC

David Melding AC

Al Davies, Ysgrifennydd Dros Dro'r Gangen

**AGENDA**

1. **YMDDIHEURIADAU AM ABSENOLDEB**

Dim.

1. **COFNODION Y CYFARFOD DIWETHAF** – Papur CPA 02-16M

Cafodd cofnodion cyfarfod diwethaf y Gangen eu cymeradwyo fel cofnod cywir, yn amodol ar fân newid i'r nodyn nad oedd Rhianon Passmore AC yn ymwybodol bod y cyfarfod hwn yn cael ei gynnal.

1. **MATERION YN CODI O'R COFNODION**

Nid oedd unrhyw faterion yn codi.

1. **ADOLYGIAD O WEITHGAREDDAU DIWEDDAR**

**Adborth ar gyfarfodydd, ymweliadau,  
 digwyddiadau a chynadleddau diweddar a chamau dilynol**

* *Uwchgynhadledd Gyntaf Arweinwyr y Gymanwlad sy'n Fenywod  
  Llundain, y DU (****DOGFEN 2****)  
  14 Gorffennaf*

Cyfeiriodd y Cadeirydd yr Aelodau at adroddiad byr gan Joyce Watson, y diolchodd iddi ar ran y Gangen, ynghylch ei phresenoldeb yn yr Uwchgynhadledd. Dosbarthwyd yr adroddiad i aelodau'r Gangen er gwybodaeth.

* *Cynhadledd Seneddwyr Benywaidd y Gymanwlad y CPA  
  Kampala, Uganda  
  8-12 Awst*  
  Dywedodd y Cadeirydd wrth Aelodau fod y gynhadledd, yr oedd Joyce Watson fod i fynd iddi fel Cadeirydd CWP Rhanbarthol CPA, wedi'i chanslo ar fyr rybudd iawn. Y rheswm dros hynny mae'n debyg oedd bod nifer isel wedi cadarnhau eu bod yn mynd.  
    
  Mae ein Cangen wedi gwneud colled ariannol yn sgil hyn ac, ar ôl cyngor Ysgrifennydd y CPA, wedi cysylltu â Changen Uganda i ofyn am iawndal i dalu am daith awyren Joyce. Yn anffodus, ni chafwyd datrysiad i'r mater ac mae'r Gangen bellach wedi derbyn y golled hon.
* *Cyfarfod Pwyllgor Llywio CWP BIMR (****DOGFEN 3****)   
  Y Senedd, Caerdydd  
  14 Hydref*  
  cynhaliodd Joyce Watson y cyfarfod hwn - y Pwyllgor Sefydlog cyntaf o Seneddwyr Benywaidd y Gymanwlad Rhanbarthol fel Cadeirydd - yn y Senedd. Mae cofnodion y cyfarfod wedi'u dosbarth i Aelodau.   
    
  Roedd y cyfarfod yn canolbwyntio ar baratoadau a datblygiad y rhaglen ar gyfer Pedwerydd Cynhadledd CWP, a gynhelir yn Belfast.

\* Nodwyd fod cynnig CPA Cymru i gynnal Pumed Cynhadledd CWP BIMR yn y Cynulliad wedi'i dderbyn ac y bydd yn digwydd ym mis Chwefror/Mawrth 2018.

* *Senedd Ieuenctid y Gymanwlad, Rhif 8   
  British Columbia, Canada   
  6-10 Tachwedd*

Yn dilyn llawer o ddiddordeb a cheisiadau gan bobl ifanc ledled Cymru, dewiswyd Laura Elliott gan Aelodau o grŵp o ymgeiswyr ar restr fer a gafodd eu cyfweld i gynrychioli'r Gangen yn CYP eleni.

Cafwyd adborth cadarnhaol iawn gan Laura o'i phrofiad a gwnaeth gyfweliad gwych i BBC Radio Wales yr wythnos flaenorol am ei rhan yn y gynhadledd.

Mae Laura wrthi'n drafftio ei hadroddiad ffurfiol i'r Cynulliad a fydd yn cael ei ddosbarthu i Aelodau a'i gyhoeddi ar dudalennau gwe'r Gangen. Nododd y Cadeirydd hefyd fod trefniadau wedi'u gwneud i Laura ddod i'r Cynulliad ar 18 Ionawr i gwrdd â'r Llywydd ac yntau i drafod ei hadroddiad a'i hadborth a chanfyddiadau Senedd Ieuenctid y Gymanwlad.

Fel mater ymylol, dywedodd Aelodau y byddai'n ddefnyddiol yn y dyfodol i fod yn ymwybodol o unrhyw enwau a hashnodau ar gyfryngau cymdeithasol ar gyfer digwyddiadau o'r fath fel y gallent gefnogi a rhoi cyhoeddusrwydd iddynt ar eu cyfrifon eu hunain. Nodwyd hyn yn briodol.

* *CPA y DU a Chynulliad Cenedlaethol Guyana  
  Fforwm Seneddol ar Wrth-lygredd  
  Senedd Guyana  
  9-11 Tachwedd  
  Siaradwr Gwadd:* ***David Melding AC***

Diolchodd y Cadeirydd David Melding AC ar ran ef a'r Gangen, am ddod i siarad am ei brofiad a'i ran yn *Fforwm Seneddol ar Wrth-lygredd yn Guyana* (De America) fis diwethaf y cafodd ei ddewis i wneud.  
  
Nododd David ei fod yn brofiad cadarnhaol a gwerth chweil a bod y ddirprwyaeth fechan, dan arweiniad **y Gwir Anrhydeddus Syr Kevin Barron AS** ac oedd hefyd yn cynnwys **yr Arglwydd Wood o Anfield**, gyda chymorth **Eve Samson**, *Clerc Pwyllgor Craffu yr UE, Tŷ'r Cyffredin a* **Rachael Atkins**, Rheolwr CPA Rhaglen Americas, *y Caribî ac Ewrop,* wedi gweithio gyda'i gilydd yn dda.

Mae'r fforwm wedi cael llawer o sylw yn y cyfryngau yn Guyana ac roedd yn amlwg o bwys mawr i'r wlad.

Mae David wedi arwain pedair sesiwn ac yn nodi'r pwysigrwydd o waith paratoi trylwyr sydd wedi talu ar ei ganfed yn ystod y fforwm. Roedd gan bobl Guayana ddiddordeb ymarferol yn ogystal â damcaniaethol a phrofiadau a swyddogaethau Cynulliad Cenedlaethol Cymru yr oedd wedi gallu cyfleu wedi cael derbyniad da. Enghraifft o hyn oedd Egwyddorion Nolan a sut yr oeddent wedi'u cymhwyso i achosion Safonau yn y gorffennol yn y Cynulliad. Roedd y ffaith fod y ddau Gynulliad o faint tebyg hefyd wedi bod yn ddefnyddiol i Gynulliad Guyana uniaethu â ni.

Diolchodd David y Gangen am y cyfle. Nododd nad dim dyma ei gais gyntaf i gymryd rhan mewn rhaglen allanol CPA y DU ac felly anogodd Aelodau eraill y Cynulliad sydd â diddordeb mewn cyfleoedd tebyg i ddyfalbarhau os nad yn llwyddiannus ar yr ymgais cyntaf.

Byddai adroddiad CPA swyddogol o'r Fforwm yn cael ei lunio a byddai'n cael ei ddosbarthu yn ogystal â'i lwytho ar dudalennau gwe CPA.

**5. BLAENGYNLLUNIO**

**Cyfarfodydd, ymweliadau, digwyddiadau a chynadleddau arfaethedig**

*2016*

*Cynhadledd Seneddol y Gymanwlad Rhif 62   
 Llundain, y DU  
 11-17 Rhagfyr*  
 Fel y trafodwyd yn flaenorol, ac fel y disgwyliwyd, mae Cynhadledd   
 Flynyddol y CPA yn Dhaka, Bangladesh wedi'i chanslo oherwydd   
 ofnau diogelwch, yn dilyn nifer o ymosodiadau terfynol dros yr haf   
 yn y brifddinas.   
  
 Trefnwyd cynhadledd hwyr yn ei lle yn Llundain gan Ysgrifenyddiaeth y   
 CPA ac roedd yn llai ac yn fyrrach o ran hyd na chynadleddau safonol.  
  
 Byddai Joyce Watson AC yn mynd i'r gynhadledd yn rhinwedd ei swydd  
 fel Cadeirydd CWP BIMR. Byddai hefyd yn ymgeisio i gael ei hethol yn   
 Gadeirydd CWP Rhyngwladol (am gyfnod o 3 blynedd) a gynhelir ar 16   
 Rhagfyr.  
  
 Dymunodd y Cadeirydd, ar ran y Gangen, yn dda i Joyce yn yr etholiad.  
  
  
 Gan mai dim ond seneddwyr benywaidd oed yn gallu pleidleisio yn yr   
 etholiad, cytunwyd y dylid cynnig unig gynrychiolydd swyddogol y   
 Gangen i Rhianon Passmore AC y tro hwn, fel y gallai gefnogi Joyce yn   
 ogystal â mynd i ba bynnag o rannau o'r gynhadledd y gallai.

Holodd y Cadeirydd, fodd bynnag, pam nad oedd unrhyw ddulliau ar   
 waith ar gyfer pleidleisio drwy ddirprwy yn etholiadau'r CPA. Byddai   
 Ysgrifennydd y Gangen yn trafod hyn gydag Ysgrifenyddiaeth CPA ac yn   
 adrodd yn ôl ar y mater hwn.

*2017*

* *Cynhadledd CWP BIMR Rhif 4  
  Belfast, Gogledd Iwerddon  
  3- 5 Mawrth*  
  Cafwyd cadarnhad o'r dyddiadau hyn ar gyfer y Gynhadledd Seneddwyr Benywaidd y Gymanwlad Ranbarthol nesaf yn Belfast.  
    
  Mae Cangen CPA Cymru wedi cael sicrwydd o dri lle a phosibilrwydd o un lle arall ar gais.
* *Cynhadledd Ranbarthol CPA (BIM) Rhif 47  
  Gibraltar  
  21-24 Mai*  
  Dywedodd y Cadeirydd wrth Aelodau er nad oes unrhyw wahoddiad ffurfiol wedi cyrraedd, mae nodyn i'r dyddiadur wedi'i roi ar gyfer y dyddiadau uchod ym mis Mai.

Byddai Cangen Cymru o'r CPA yn cael gwahoddiad i anfon pedwar Aelod i'r gynhadledd yn Gibraltar a dywedodd y Cadeirydd y dylai'r cynnig cyntaf, ar yr achlysur hwn, gael ei wneud wedyn i Aelodau o Bwyllgor Gweithredol y Gangen.

* *Cynhadledd Agoriadol ar gyfer Seneddwyr y Gymanwlad gydag Anableddau**Nova Scotia, Canada  
  Awst / Medi (i'w gadarnhau)*  
  Rhoddwyd hysbysiad cynnar o Gangen Nova Scotia o'r CPA, mewn cydweithrediad ag Ysgrifenyddiaeth y CPA, fwriad i gynnal cynhadledd agoriadol a fydd ar agor i Seneddwyr ag Anableddau.

Byddai Ysgrifennydd y Gangen yn monitro unrhyw ddatblygiad y gynhadledd hon. Nododd Aelodau fod Is-lywydd y Gangen (Dirprwy Lywydd Ann Jones AC) wedi mynegi diddordeb cynnar yn mynd i'r gynhadledd, ac roedd Aelodau yn gefnogol iawn o hynny.

* 1. **DYDDIAD CYFARFOD Y DYFODOL:**

Chwefror /Mawrth 2017

7**.** EITEMAU NEWYDD / UNRHYW FUSNES ARALL

* **Ymwelwyr y Gymanwlad ac Ymgysylltu ag Aelodau'r Gangen**  
    
  Nododd Aelodau fod **Uchel Gomisiynydd Canada i'r DU, ei Hardderchowgrwydd Mrs Janice Charette**, wedi ymweld â'r Cynulliad y diwrnod blaenorol, fel rhan o ymweliad deuddydd â Chymru. Roedd ei rhaglen yn y Cynulliad yn cynnwys cyfarfodydd ag arweinwyr a chynrychiolwyr y pleidiau.

Holodd Aelodau pam na chafodd y Gangen gyfle i gyfarfod â'r Uchel Gomisiynydd y tro hwn a gofynnodd i hyn gael ei ystyried fel rhan o ymweliadau yn y dyfodol gan ddiplomyddion a seneddwyr o wledydd y Gymanwlad lle bo'n ymarferol.

Rhagfyr 2016